alexandrainst/scandi-wiki huggingface dataset:
Führerbunker

Führerbunker eða Foringjabyrgið var loftárásarskýli staðsett nálægt kanslaraembættinu í Berlín í Þýskalandi. Það var notað af Adolf Hitler í seinni heimsstyrjöldinni.

Byggingar í Berlín
Nasismi
Saga Þýskalands
Seinni heimsstyrjöldin
Hvammur

Hvammur getur meðal annars átt við:

Hvammur í Dölum
Hvammur í Laxárdal, Skagafirði
Hvammur í Norðurárdal
Hvammur undir Eyjafjöllum

aðgreiningarsíður
Roberto Saviano

Roberto Saviano (f. 22. september 1979) er ítalskur blaðamaður, rithöfundur og handritshöfundur frá Napólí. Hann er þekktastur fyrir skáldsöguna Gómorra: Mafían í Napólí frá 2006 sem fjallar um skipulagða glæpastarfsemi camorra-samtakanna í Napólí. Tveimur árum síðar var gerð vinsæl sjónvarpsþáttaröð eftir bókinni. Eftir útgáfu bókarinnar hefur honum borist fjöldi líflátshótana frá Casalesi-fjölskyldunni og hann hefur síðan þá búið við stöðuga öryggisgæslu.

Ítalskir rithöfundar
Ítalskir blaðamenn
Klara Hitler

Klara Hitler (f. 12. ágúst 1860 – 21. desember 1907) var móðir Adolfs Hitler, einræðisherra Þýskalands á 4. og 5. áratug 20. aldar.

Austurríkismenn
Graveslime

Graveslime var íslensk stóner-rokk eða þungarokkssveit sem starfaði frá 2000-2002.

Plata þeirra Roughness and Toughness var gefin út árið 2003 og hefur öðlast költ stöðu.

Meðlimir
Kolbeinn: Söngur, gítar
Alli: Söngur, bassi
Óli: Trommur

Íslenskar þungarokkshljómsveitir
Alvin og íkornarnir

Alvin og íkornarnir (enska: Alvin and the Chipmunks) er bandarísk-kvikmynd frá árinu 2007.

Tenglar 

Bandarískar kvikmyndir
Kvikmyndir frumsýndar 2007
Alvin og íkornarnir 2

Alvin og íkornarnir 2 (enska: Alvin and the Chipmunks: The Squeakquel) er bandarísk-kvikmynd frá árinu 2009.

Tenglar 

Bandarískar kvikmyndir
Kvikmyndir frumsýndar 2009
Alvin og íkornarnir 3

Alvin og íkornarnir 3 (enska: Alvin and the Chipmunks: Chipwrecked) er bandarísk-kvikmynd frá árinu 2011.

Tenglar 

Bandarískar kvikmyndir
Kvikmyndir frumsýndar 2011
Alvin og íkornarnir: Ævintýrið mikla

Alvin og íkornarnir: Ævintýrið mikla (enska: Alvin and the Chipmunks: The Road Chip) er bandarísk-kvikmynd frá árinu 2015.

Tenglar 

Bandarískar kvikmyndir
Kvikmyndir frumsýndar 2015
Ljósár (kvikmynd)

Ljósár (enska: Lightyear) er bandarísk Disney-teiknimynd frá árinu 2022.

Tenglar 
https://kvikmyndir.is/mynd/?id=13886

Bandarískar kvikmyndir
Disney-kvikmyndir
Kvikmyndir frumsýndar 2022
Bílar 3

Bílar 3 (enska: Cars 3) er bandarísk Disney-teiknimynd frá árinu 2017 sem er framhaldsmynd kvikmyndarinnar Bílar og Bílar 2.

Tenglar 
https://kvikmyndir.is/mynd/?id=11238

Bandarískar kvikmyndir
Disney-kvikmyndir
Kvikmyndir frumsýndar 2017
Space Jam

Space Jam er bandarísk-teiknimynd frá árinu 1996.

Tenglar 
 Officiel Space Jam
 

Bandarískar teiknimyndir
Kvikmyndir frumsýndar 1996
Warner Bros.-kvikmyndir
Space Jam: A New Legacy

Space Jam: A New Legacy er bandarísk-teiknimynd frá árinu 2021.

Tenglar 
 Officiel Space Jam: A New Legacy
 

Bandarískar teiknimyndir
Kvikmyndir frumsýndar 2021
Warner Bros.-kvikmyndir
General Motors

General Motors Company (skammstafað GM) er bandarískt fjölþjóðlegt bílaframleiðslufyrirtæki með höfuðstöðvar í Detroit, Michigan, Bandaríkjunum. Fyrirtækið er stærsti bílaframleiðandi í Bandaríkjunum og einn sá stærsti í heiminum. Það var stærsti bílaframleiðandi heims í 77 ár samfleytt, frá 1931 þegar það tók fram úr Ford Motor Company, til 2008, þegar Toyota tók fram úr því.

General Motors er í 22. sæti á Fortune 500-listanum yfir stærstu fyrirtæki Bandaríkjanna miðað við heildartekjur.

Fyrirtækið er með verksmiðjur í 8 löndum. Fjögur helstu bílamerki fyrirtækisins eru Chevrolet, Buick, GMC og Cadillac. Það á líka hlut í kínversku vörumerkjunum Wuling Motors og Baojun sem og DMAX í gegnum samrekstur. BrightDrop er kerfi fyrir létta vöruflutninga í eigu GM. GM Defense framleiðir herbíla fyrir bandaríska varnarmálaráðuneytið og utanríkisráðuneytið. OnStar er öryggis-, og upplýsingaþjónusta fyrir ökutæki. ACDelco er bílavarahlutadeild fyrirtækisins. Fyrirtækið veitir bílafjármögnun í gegnum GM Financial. General Motors er að þróa sjálfkeyrandi bíla í gegnum meirihlutaeign í Cruise LLC.

GM hyggst hætta framleiðslu og sölu ökutækja með brunahreyflum, þar á meðal tvinnbílum og tengiltvinnbílum, fyrir árið 2035 og áætlar að ná kolefnishlutleysi fyrir árið 2040. GM býður upp á fleiri sveigjanlega bíla, sem geta annað hvort gengið fyrir E85-etanóleldsneyti eða bensíni, eða blöndu af hvoru tveggja, en nokkur annar bílaframleiðandi.

Fyrirtækið rekur uppruna sinn til eignarhaldsfélags fyrir Buick sem var stofnað 16. september 1908 af William C. Durant, stærsta söluaðila hestvagna á þeim tíma. Núverandi rekstur var myndaður eftir gjaldþrot fyrirtækisins árið 2009.

Tilvísanir 

Bandarískir bílaframleiðendur
Fyrirtæki í kauphöllinni í New York
Detroit
Listaháskólinn í Vín

Listaháskólinn í Vín er listaháskóli í Vínarborg í Austurríki og er ein elsta listaháskóli í Evrópu. Hann var stofnaður árið 1692.

Háskólar í Austurríki
Vín (Austurríki)
Evrópukeppni karla í knattspyrnu

Evrópukeppni karla í knattspyrnu (enska: UEFA European Football Championship stytt í Euros) er knattspyrnumót evrópulanda sem haldið er á 4 ára fresti síðan 1960 (nema árið 2020 var því frestað um 1 ár vegna COVID-19).

Áður en hvert land kemst á mótið fer fram undankeppni þar sem lönd keppa í riðlum. Tíu lönd hafa unnið titilinn: Þýskaland og Spánn þrisvar, Ítalía og Frakkland tvisvar og Sovétríkin, Tékkóslóvakía, Holland, Danmörk, Grikkland og Portúgal einu sinni.

Fyrir 1980 voru einungis 4 lið í lokakeppninni en hún hefur verið stækkuð, nú síðast 2016 þar sem 24 lið keppa.

Sigurvegarar

Tölfræði

Flestir leikir
Cristiano Ronaldo: 27

Flest mörk
Cristiano Ronaldo: 15

Oftast haldið hreinu
Iker Casillas: 9

Álfumót og -keppnir landsliða í knattspyrnu karla
Evrópukeppni karla í knattspyrnu
Pedro Cea

José  Pedro Cea (f. 1. september 1900 - d. 18. september 1970) var knattspyrnumaður og síðar þjálfari frá Úrúgvæ. Hann var í fyrsta sigurliði Úrúgvæ á HM 1930 og tvöfaldur ólympíumeistari.

Ævi og ferill

Pedro Cea fæddist í Montevideo árið 1900 og gekk ungur til liðs við borgarliðið Nacional og varð margoft úrúgvæskur meistari undir þeirra merkjum. Hann lék sinn fyrsta landsleik fyrir úrúgvæska landsliðið árið 1923 á Copa America, þar sem liðið fór með sigur af hólmi. Árið eftir var hann í liði Úrúgvæ sem hélt á Ólympíuleikana 1924 í París. Þar slógu Úrúgvæmenn í gegn og hrepptu gullverðlaunin á sannfærandi hátt. Sagan endurtók sig í Amsterdam fjórum árum síðar og aftur var Cea í meistaraliðinu.

Ólympíusigrarnir 1924 og 1928 urðu til þess að Úrúgvæ var valið til að halda fyrsta heimsmeistaramótið árið 1930. Þar var Pedro Cea aðalmarkaskorari heimamanna með fimm mörk. Hann skoraði m.a. 2:2 jöfnunarmarkið í úrslitaleiknum gegn Argentínu, sem Úrúgvæ vann að lokum 4:2.

Hann lék sinn síðasta landsleik á árinu 1932. Frá 1941 til 1942 var hann aðalþjálfari landsliðsins og leiddi það til sigurs á Copa America. Hann lést árið 1970, skömmu eftir sjötíu ára afmæli sitt.

Heimildir 
 

Úrúgvæskir knattspyrnumenn
Ángel Romano

Alfredo Ángel Romano (f. 2. ágúst 1893 - d. 22. ágúst 1972) var knattspyrnumaður frá Úrúgvæ, sem lék oftast nær sem kantmaður. Hann var í sigurliði Úrúgvæ á Ólympíuleikunum 1924 í París og enn í dag fimmti markahæsti leikmaður í sögu landsliðsins.

Ævi og ferill

Ángel Romano fæddist í Montevideo árið 1893 og hóf keppnisferil sinn rétt um sautján ára gamall hjá Nacional. Þaðan lá leiðin til Central Uruguay Railway Cricket Club sem var stórveldi í árdaga knattspyrnunnar í Úrúgvæ. Frá 1913-15 var hann í herbúðum Boca Juniors í Argentínu en að því loknu gekk hann aftur til liðs við Nacional og lék undir þeirra merkjum allt til loka ferilsins árið 1930, á þeim tíma varð hann átta sinnum úrúgvæskur meistari, en fyrir átti hann einn titil með C.U.R.C.C.

Landsliðsferill Romano hófst þegar árið 1911 og stóð til 1927. Á þeim tíma lék hann 70 landsleiki og skoraði í þeim 28 mörk. Meðal afreka hans á því tímabili var að vinna Copa America sex sinnum. Hann var jafnframt í liðinu sem varð Ólympíumeistari árið 1924, en frammistaða Úrúgvæ þar varð til þess að koma Suður-Ameríku á kortið í heimsfótboltanum. 

Ángel Romano var einn fyrsti suður-ameríski knattspyrnumaðurinn til að fá viðurnefnið „El Loco“ (sá kolóði), með vísun í hversu óútreiknanlegur og sókndjarfur hann var, en ótalmargir fótboltamenn frá þeim slóðum hafa síðar fengið þá nafnbót.

Heimildir 
 

Úrúgvæskir knattspyrnumenn
Nærverufall

Nærverufall (adessivus) er málfræðilegt fall sem finna má í ýmsum tungumálum svo sem finnsku.

Nærverufall í Finnsku
Ending nærverufallsins í finnsku er -lla / llä.

Nærverufallið í finnsku er skilgreint sem eitt af ytri staðarföllunum og í stað þess í íslensku er (að mestu) einfaldlega notað í / á.

ég er í fríi - væri þannig á finnsku -olen (er- persónufornafni sleppt) lomalla (í fríi)

á veginum í finnsku væri eitt orð tiella, á götunni - kadulla, til hægri -oikealla

Föll (málfræði)
Sérstök sameign

Eign getur verið í óskiptri eða sérstakri sameign fleiri aðila, sameigenda. Tveir eða fleiri aðilar geta þó átt saman verðmæti í sameign án þess að um sé að ræða sérstaka sameign. Í víðtækasta skilningi merkir lagalega hugtakið þá réttarstöðu þegar fleiri en einn eru rétthafar sams konar eignarréttinda að sömu verðmætum, hvort sem um er að ræða einstök verðmæti eða eignarheildir.

Utan sameignar í þessari víðtæku merkingu falla þó verðmæti sem hafa ákveðin einkenni sameignar, svo sem sjóðir ýmis skonar. Þá er það heldur ekki sameign ef einn aðili á beinan eignarrétt að tilteknu verðmæti en annar takmörkuð eignarréttindi yfir því eins og afnotarétt, forkaupsrétt eða veðrétt.

Almenn sameign og sérstök sameign 
Hefð hefur verið fyrir því að greina á milli almennrar sameignar og sérstakrar sameignar, t.d. á grundvelli þess hvert andlag sameignarinnar sé. Sameign um eignarheildir hefur þá verið talin almenn sameign en sérstök sameign er þá talin vera sameign um einstakan hlut eða hluti. Sameigandi að almennri sameign getur ráðstafað nettóhluta sínum í eigninni en sameigandi að sérstakri sameign getur ráðstafað brúttóhluta sínum.

Séreignarréttur og sérstök sameign 
Í sérstakri sameign felst að þær heimildir sem eignarrétti fylgja skiptast á hendur sameigendanna með þeim hætti að hver og einn þeirra nýtur allra þeirra heimilda yfir eigninni í heild, sem um er að ræða en með þeim takmörkunum sem gera verður vegna hagsmuna annarra sameigenda. Sérstök sameign er því ávallt í eigu tveggja eða fleiri og birtist í þessu grundvallarmunur á því eignarformi og séreignarrétti þar sem eignarheimildirnar eru alltaf á einni hendi.

Einkenni 

 Eigendur eru tveir eða fleiri og hver aðili nýtur réttar yfir verðmætinu í heild.
 Um verðmæti í sérstakri sameign gilda reglur sem um sumt eru af félagsréttarlegum toga, t.d. um:
 Hvaða ákvarðanir krefjast einfalds meirihluta sameigenda.
 Með hvaða hætti skuli standa að ákvarðanatöku.
 Hver sé ábyrgð sameigenda gagnvart þeim sem eiga kröfur á hendur einstaka sameigendum eða þá gagnvart kröfuhöfum út af sameigninni í heild.
 Hvernig slíta eigi sérstakri sameign.
 Réttur hvers sameiganda takmarkast af rétti hinna, og falli hann niður án þess að annar meðeigandi gangi inn í rétt hans víkkar réttur hinna að sama skapi.
 Ef verðmæti er í sérstakri sameign er ekki um einkarétt eins aðila að ræða til ráðstöfunar og nýtingar verðmætisins, þar sem reglum um sérstaka sameign er ætlað að tryggja hverjum og einum sameiganda not og arð af eigninni í heild í samræmi við rétt eignarhlutföll.

Skráðar lagareglur um sérstaka sameign 
Um sérstaka sameign hafa ekki verið sett heildarlög, reglur eru hins vegar á víð og dreif í lögum. Viðamest eru ákvæði um sameign fjöleignarhúsa í lögum nr. 26/1994 um fjöleignarhús. Í 20. kapítúla kaupabálks Jónsbókar er að finna ákvæði sem fjalla um slit sérstakrar sameignar. Annars eru einnig fjöldi ólögfesta reglna sem styðjast við dómafordæmi og kenningar fræðimanna.
Bergrisi

Bergrisi, sem ber höfuð og herðar yfir tinda og brimtoppa. Einn fjögurra landvætta og verndara Íslands. Bergrisi er verndari suðurlands. Aðrir eru Griðungur (Vestfirðir), Gammur (Norðurland), og Dreki (Austfirðir). Landvættir þessir prýða skjaldarmerki Íslands.

Vættir
Þjóðartákn Íslands
Áhrifavaldur

Áhrifavaldur er persóna sem hefur öðlast eða þróað frægð sína og vinsældir í gegnum internetið. Uppgangur samfélagsmiðla hefur gert fólki kleift að auka útbreiðslu sína til alþjóðlegra áhorfenda. Í dag er vinsæla áhrifavalda að finna á samfélagsmiðlum eins og Instagram, Twitch, YouTube, Snapchat, Twitter, Facebook og TikTok. Vinsældir áhrifavalda eru að jafnaði metnar í fjölda fylgjenda, þ.e. einstaklinga sem fylgjast með eða horfa á efni frá viðkomandi áhrifavaldi.

Saga 
Orðið áhrifavaldur er ekki nýtt orð í íslensku. Elsta dæmið um orðið úr blöðum og tímaritum á stafræna safninu Tímarit.is er frá árinu 1930 og fjölgar dæmum eftir því sem líður á 20. öldina. Orðið merkir ‘sá eða það sem hefur áhrif’. Á síðasta áratug hefur orðið áhrifavaldur fengið viðbótarmerkingu í íslensku og merkir einstakling sem auglýsir vörur og þjónustu fyrirtækja á samfélagsmiðlum, oftast gegn greiðslu eða annarri umbun.

Greiðslur og markaðssetning 
Fyrirtæki kunna að eiga í samstarfi við áhrifavalda um að koma vöru sinni eða þjónustu á framfæri við fylgjendur þeirra en samfélagsmiðlar eru í auknum mæli notaðir til stafrænnar markaðssetningar. Þannig geta áhrifavaldar fengið borgað fyrir vinnu sína, en endurgreiðslur vegna samstarfs geta verið með peningum, en kunna einnig að felast í verðmætum af öðrum toga, s.s. vörum, afnotum af bifreið, góðum afsláttarkjörum eða inneign í verslun.

Íslenskir áhrifavaldar 
Meðal þekktra íslenskra áhrifavalda má nefna eftirfarandi:

 Aron Már Ólafsson (Aron Mola)
 Binni Glee
 Birgitta Líf Björnsdóttir
 Edda Falak
 Garðar Viðarsson (Gæji)
 Guðrún Veiga Guðmundsdóttir (gveiga85)
 Hjálmar Örn Jóhansson
 Snorri Rafnsson (Vargurinn)
 Sólrún Diego
 Sunneva Einarsdóttir
 Tinna Björk Kristinsdóttir (TinnaBK)

Tilvísanir 

Frægð
Scaled and Icy

Scaled and Icy er sjötta breiðskífa bandaríska tónlistartvíeykisins Twenty One Pilots. Platan var gefin út 21. maí 2021 í gegnum Fueled by Ramen og Elektra. Titill plötunnar er orðaleikur á frasanum „scaled back and isolated“ (smækkuð og einangruð) sem að söngvarinn Tyler Joseph notaði um tónlist sem var gefin út í COVID-19 faraldrinum. Frasinn er einnig raðhverfa á „Clancy is dead“, sem er tilvísun í aðalpersónu seinustu plötunnar, Trench.

Lagalisti
Öll lögin voru samin af Tyler Joseph. Öll lögin voru einnig framleidd af Tyler Joseph, nema þar sem er tekið fram.

Tilvísanir

Tenglar
 Vefsíða Twenty One Pilots

Breiðskífur Twenty One Pilots
Hljómplötur gefnar út árið 2021
Trench

Trench er fimmta breiðskífa bandaríska tónlistartvíeykisins Twenty One Pilots. Platan var gefin út 5. október 2018 í gegnum Fueled by Ramen. Hún var fyrsta plata hljómsveitarinnar í þrjú ár, eftir að hafa gefið út Blurryface (2015) sem naut mikilla vinsælda. Platan er þemaplata (e. concept album) sem snertir á geðheilsu, sjálfsvíg og efasemd, þemu sem mega finnast í fyrri verkum hljómsveitarinnar. Uppsetning  plötunnar gerist í myndrænu borginni Dema og umliggjandi dalnum sem kallast „Trench“. Platan var fyrsta útgáfa Elektra eftir endurskipulagningu þess.

Lagalisti

Tilvísanir

Tenglar
 Vefsíða Twenty One Pilots

Breiðskífur Twenty One Pilots
Hljómplötur gefnar út árið 2018
Allra síðasta veiðiferðin

Síðasta veiðiferðin er íslensk gamanmynd frá 2022, framleidd af Markell Procuditions, Stöð 2 og Myndform. Myndin er framhald af Síðustu veiðiferðinni     (2020) og önnur myndin í Veiðiferðarseríunni. Myndin var leikstýrð af Erni Marinó Arnarssyni og Þorkeli S. Harðarssyni sem skrifuðu einnig myndina og voru framleiðendur, í aðalhlutverkum voru Þorsteinn Bachmann, Þröstur Leó Gunnarsson, Hilmir Snær Guðnason, Halldór Gylfason, Sigurður Sigurjónsson, Jóhann Sigurðarson, Sigurður Þór Óskarsson, Halldóra Geirharðsdóttir, Ylfa Marín Haraldsdóttir, Gunnar Helgason og Edda Björg Eyjólfsdóttir.

Söguþráður 
Í myndinni, sem að gerist eftir ævintýralegan laxveiðitúr fyrra sumars er ákveðið að halda aftur til veiða, þrátt fyrir misgóðar minningar úr þeim túr. Til að koma sér áfram í pólitík býður Valur Aðalsteins félögunum í flotta laxveiði með því skilyrði að þeir hagi sér vel og ekkert megi klikka. Vegurinn til Helvítis er eins og áður varðaður góðum ásetningi og er þessi túr því ekki undanskilin.

Framleiðsla 
Í febrúar árið 2021 var byrjað að þróa myndina en tökur fóru fram í júní árið 2021 og var myndin frumsýnd 18. mars 2022.

Framhöld 
Þriðja, fjórða og fimmta kvikmyndin í seríunni hafa verið tilkynntar og þriðja myndin, Langsíðasta veiðiferðin er ætluð að vera tekin upp sumarið 2023. Fjórða og fimmta myndin munu heita Næstsíðasta veiðferðin og Fyrsta veiðiferðin.
Íslenskar kvikmyndir
Kvikmyndir frumsýndar 2022
Íslenskar grínmyndir
Veiðiferðarmynd
Veiðiferðarmyndirnar

Veiðiferðamyndirnar eða Síðustu veiðiferðirnar er íslensk gamanmyndasería. Framleiddar hafa verið tvær kvikmyndir Síðasta veiðiferðin (2020), Allra síðasta veiðiferðin (2022) og ein aukamynd Saumaklúbburinn (2021), þrjár aðrar kvikmyndir eru væntanlegar. Fyrsta kvikmyndin kom út árið 2020. Myndirnar fjalla um vinahóp sem halda í veiðitúr sem fer skyndilega í vitleysu. Örn Marinó Arnarson og Þorkell S. Harðarson leikstýrðu, framleiddu og skrifuðu aðalmyndirnar í seríunni. Myndirnar eru framleiddar af Markell Procuditions, Stöð 2 og Myndform.

Kvikmyndirnar

Heimildir 
Íslenskar grínmyndir
Kvikmyndaseríur
Íslenskar kvikmyndir
Kvikmyndir
Blurryface

Blurryface (stílað sem BLURRYFΛCE) er fjórða breiðskífa bandaríska tónlistartvíeykisins Twenty One Pilots. Platan var gefin út 17. maí 2015 í gegnum Fueled by Ramen. Eins og seinasta breiðskífan, Vessel (2013), fær platan innblástur úr ýmsum stefnum, þar á meðal hipphopp, rokk, popp, reggí og indí. Textar plötunnar snúast um heilsu, efasemd og trú. Á henni má finna vinsælu lögin „Stressed Out“ og „Ride“ sem bæði náðu topp-fimm á bandaríska Billboard Hot 100 listanum.

Platan seldist í yfir 1,5 milljón eintökum í Bandaríkjunum og komst efst á Billboard 200 listann. Árið 2018 varð Blurryface fyrsta breiðskífan til að innihalda lög sem hafa öll verið gull viðurkenndar af Recording Industry Association of America. Einnig er hún mest streymda rokkplata allra tíma með yfir 5,5 milljarða spilana.

Lagalisti
Öll lögin voru samin af Tyler Joseph.

Tilvísanir

Tenglar
 Vefsíða Twenty One Pilots

Breiðskífur Twenty One Pilots
Hljómplötur gefnar út árið 2015
Vessel (plata)

Vessel er þriðja breiðskífa bandaríska tónlistartvíeykisins Twenty One Pilots. Platan var gefin út 8. janúar 2013 í gegnum Fueled by Ramen, og var það fyrsta útgáfan þeirra með stóru hljómplötufyrirtæki. Vessel komst fyrst á Billboard 200 listann í 58. sæti, en náði hámarki árið 2016 þegar það komst í 21. sæti. Platan hefur selst í yfir tveimur milljónum eintaka og hafa öll lögin á henni verið gull viðurkenndar af Recording Industry Association of America. Það gerði Twenty One Pilots fyrstu hljómsveitina til að eiga tvær slíkar breiðskífur.

Lagalisti
Öll lögin voru samin af Tyler Joseph, nema „Holding on to You“ sem var skrifað af Tyler Joseph, Maurice Gleaton, Charles Hammond, Robert Hill, Deangelo Hunt, Bernard Leverette, Gerald Tiller og Jamall Willingham.

Tilvísanir

Tenglar
 Vefsíða Twenty One Pilots

Breiðskífur Twenty One Pilots
Hljómplötur gefnar út árið 2013
Twenty One Pilots (plata)

Twenty One Pilots er fyrsta breiðskífa bandarísku hljómsveitarinnar Twenty One Pilots. Platan var gefin út 29. desember 2009 á eigin vegum. Platan seldist í 115.000 eintökum og komst hæst í 139. sæti á Billboard 200 listanum þann 13. janúar 2017.

Lagalisti
Öll lögin voru samin af Tyler Joseph.

Tilvísanir

Tenglar
 Vefsíða Twenty One Pilots

Breiðskífur Twenty One Pilots
Hljómplötur gefnar út árið 2009
Konuríki

Konuríki (eða Það var eina vökunótt/jólanótt eða Það var einn myrgin) er norrænt danskvæði, vikivaki eða sagnadans og flokkast sem gamankvæði. Konuríki er eldfornt danskvæði frá miðöldum sem Íslendingar kynntust á kaþólskum tíma og talið er að það hafi borist til Íslands frá Noregi í kringum árið 1500. Kvæðið finnst á öllum Norðurlöndum en íslenska gerðin er líkust þeirri færeysku. Kvæðið kunnu örfáir Íslendingar til sveita um miðja 20. öld þegar þjóðfræðingar á vegum Stofunar Árna Magnússonar ferðuðust um landið með segulbandstæki að vopni.

Efni kvæðis 
Kvæðið hefst á því að kona ein vekur húsbónda sinn á vökunótt/jólanótt og biður hann að mala korn. Eftir að húsbóndinn hafði malað kornið um stund tekur hann sig til og þrífur hús þeirra hjóna hátt og lágt fram undir morgun. Húsbóndinn vekur síðan eiginkonu sína og býðst til þess að leiða hana um húsakynnin (stofuna) og sýna henni afraksturinn. Hún bregst hins vegar ókvæða við og lemur hann með átján álna stöng. Í kjölfarið segir eiginkonan að hann skyldi engan mat fá nema hænsnaegg þau sem lægju út undir vegg við hús þeirra hjóna. Svo fer að húsbóndinn gengur út til þess að tína eggin. Til þess að bæta gráu ofan á svart sjá nágrannarnir ófarir húsbóndans út undir húsvegg og taka að hlægja að honum og henda að honum gaman.

Þjóðlag við Konuríki 
Íslenskt þjóðlag hefur varðveist við Konuríki. Örfáir heimildarmenn um miðja 20. öld kunnu kvæðið og þjóðlagið við það og má þá einna helst nefna Guðfinnu Þorsteinsdóttur (Skáld-Erlu) frá Skjögrastöðum á Völlum. Hún söng allt kvæðið fyrir þjóðfræðinga á vegum Stofnunar Árna Magnússonar árið 1965. Upptakan er aðgengileg á vefslóð Ísmúss.
Húnabyggð

Húnabyggð er íslenskt sveitarfélag við Húnaflóa á Norðurlandi vestra sem varð til með sameiningu Blönduósbæjar og Húnavatnshrepps árið 2022. Kosið var um sameininguna 19. febrúar 2022 og var hún samþykkt með 97,8% gildra atkvæða í Blönduósbæ og 62,3% gildra atkvæða í Húnavatnshreppi. Sameiningin tók gildi í kjölfar sveitarstjórnarkosninganna 2022 en samhliða þeim kosningum fór fram könnun á meðal íbúa um nafn á hið sameinaða sveitarfélag. Nafnið Húnabyggð fékk þar 69% fylgi, Blöndubyggð 23% og Húnavatnsbyggð 8%.

Húnabyggð er á meðal stærstu sveitarfélaga landsins að flatarmáli og nær frá Húnaflóa, þar sem þéttbýli er á Blönduósi, upp á miðhálendið þar sem hlutar bæði Langjökuls og Hofsjökuls eru innan marka sveitarfélagsins og Kjalvegur þar á milli. Blönduvirkjun er einnig í sveitarfélaginu með tilheyrandi miðlunarlónum.

Sveitarstjórn
Núverandi sveitarstjórn var kjörin í sveitarstjórnarkosningunum 14. maí 2022. Skipting fulltrúa var eftirfarandi:

Sjálfstæðisflokkur og Framsóknarflokkur mynda saman meirihluta í sveitarstjórn.

Húnabyggð
Félag íslenskra náttúrufræðinga

Félag íslenskra náttúrufræðinga (FÍN) er íslenskt stéttarfélag, félagið var stofnað árið 1955.

Hlutverk félagsins 
Er að stuðla að samvinnu og samheldni náttúrufræðinga á Íslandi og að bæta markvisst kjör félagsmanna sinna. Félagið annast gerð kjarasamninga fyrir félagsmenn sína sem félagsmenn greiða atkvæði um.

Formennska 
Maríanna H. Helgadóttir er núverandi formaður, hún settist í stjórn Fín árið 1999, framkvæmdarstjóri frá árinu 2006, og formaður frá árinu 2016.
Páll Halldórsson lét af formennsku árið 2016, hann hafði setið í stjórn og kjararáði félagsins frá árinu 1986 og gegnt formennsku með hléum. Hann var einnig formaður hjá Bandalagi háskólamenntaðra ríkisstarfsmanna 1988 til 1994 (BHMR) og formaður BHM frá 1994-1996, 2008, og 2014-2015.

Náttúrufræðingar félagsins 
Samkvæmt heimasíðu félagsins eru Náttúrufræðingar félagsins:
 Arkitektar
 Búfræðikandidatar
 Eðlisfræðingar
 Efnafræðingar
 Erfðafræðingar
 Ferðamálafræðingar
 Fiskifræðingar
 Fornleifafræðingar
 Grasafræðingar
 Jarðeðlisfræðingar
 Jarðfræðingar
 Landfræðingar
 Landslagsarkitektar
 Lífeðlis- og lífefnafræðingar
 Líffræðingar
 Líftæknifræðingar
 Sameindalíffræðingar
 Sjávarlíffræðingar
 Sjávarútvegsfræðingar
 Skógfræðingar
 Stjarneðlisfræðingar
 Stærðfræðingar
 Tölvunarfræðingar
 Umhverfisfræðingar
 Veðurfræðingar
 Vistfræðingar

Heimildir 

Íslensk stéttarfélög
Donets

Donets eða Severskíj Donets er stærsta fljót í austur-Úkraínu og stærsta þverá Don.
Fljótið rennur rúma 1000 kílómetra og á upptök sín norður af Belgorod í Rússlandi, fer í gegnum Úkraínu, og tæmist við Rostov-oblast í Rússlandi. Svæðið Donbas er kennt við ána.

Donets hefur verið farartálmi rússneska hersins í innrás hans 2022.

Ár í Úkraínu
Ár í Rússlandi